Na podlagi 25. člena, enajste alineje 54. člena in 55. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS), in tretje točke 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF) **Direkcija Republike Slovenije za vode** v okviru Operativnega programa za izvajanje evropske kohezijske politike v obdobju 2014-2020, sklad ESRR, in sicer na operacijah iz prednostne naložbe 2.6.4 »Varstvo in obnova biotske raznovrstnosti in tal ter spodbujanje ekosistemskih storitev, vključno z omrežjem Natura 2000 in zelenimi površinami« objavlja za delo na projektu »Obnovitev mokrotnih habitatov ob Muri« (v nadaljevanju: NATURA MURA), prosto delovno mesto:

**VIŠJI SVETOVALEC, šifra DM: 9071, (m/ž)**

**v Uradu za upravljanje z vodami**,

za določen čas do 31.10.2023, s 5 mesečnim poskusnim delom.

Lokacija opravljanja dela: Murska Sobota.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) - (Vrsta izob. KLASIUS: 16202), ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) - (Vrsta izob. KLASIUS: 16203) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) (Vrsta izob. KLASIUS: 16204),
* najmanj 4 leta delovnih izkušenj oziroma izpolnjevanje pogojev za objavljeno delovno mesto oziroma naziv višji svetovalec III,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv višji svetovalec III, skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Delovne naloge izbranega kandidata na delovnem mestu bodo:

* vodenje strokovnih nalog in izvajanje postopkov z delovnega področja,
* samostojno oblikovanje sistemskih rešitev in drugih gradiv,
* opravljanje in vodenje nalog iz področja javnih naročil in stikov z javnostmi,
* izvajanje nadzora nad pravilnim in pravočasnim izvajanjem pogodbenih obveznosti na področju javnih naročil,
* zbiranje, urejanje ter pripravljanje podatkov za izdelavo analize o izvajanju in finančnem stanju projekta,
* sodelovanje pri nalogah povezanih s pripravo predloga in izvajanju proračuna,
* priprava analiz, razvojnih projektov, informacij, poročil in drugih zahtevnih gradiv,
* obdelava in vnos podatkov v informacijski sistem e-MA, v druge baze in evidence,
* opravljanje drugih nalog v skladu s potrebami projekta in po navodilu nadrejenih.

Prijava mora vsebovati predpisan obrazec »Vloga za zaposlitev«, s pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen te javne objave skladno z GDPR dovoljuje Direkciji RS za vode, pridobitev podatkov iz prejšnje točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil. Zaželeno je, da bi kandidat imel izobrazbo gradbene smeri.

Prednost pri izbiri bodo imeli kandidati s poznavanjem področja gradbeništva in vodarstva, z izkušnjami pri vodenju posameznih nalog EU projektov in drugih projektov na področju administrativne kontrole idr., s poznavanjem gradbene in okoljske zakonodaje ter z izkušnjami urejanja zemljišč. Prosimo, da kandidati navedeno obvezno označijo v obrazcu »Vloga za zaposlitev«, pod točko 4. d).

Od kandidata za razpisano delovno mesto pričakujemo veliko mero samoiniciativnosti, natančnost ter komunikacijske in organizacijske sposobnosti.

Strokovna usposobljenost kandidatov se bo presojala na podlagi zapisanega v Vlogi za zaposlitev, priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo opravljal na delovnem mestu višji svetovalec, brez imenovanja v naziv in bo naloge izvrševal v nazivu višji svetovalec III, na lokaciji Direkcije Republike Slovenije za vode oziroma na lokaciji Sektorja območja Mure, Slovenska ulica 2, 9000 Murska Sobota oziroma v drugih uradnih prostorih Direkcije RS za vode.

Z izbranim kandidatom bo za delo na projektu NATURA MURA, sklenjeno delovno razmerje za določen čas do 31.10.2023 s polnim delovnim časom, s poskusnim delom v trajanju 5 mesecev. Poskusno delo se lahko podaljša v primeru začasne odsotnosti z dela.

Sredstva za projekt NATURA MURA so zagotovljena v okviru Evropski sklad za regionalni razvoj v okviru evropskega teritorialnega sodelovanja v programskem obdobju 2014-2020. Zaposlitev sofinancirata Republika Slovenija (20%) in Evropska unija (80%).

Kandidat vloži prijavo v pisni obliki obvezno na obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto višji svetovalec (šifra DM 9071), št. 11002-38/2020«, **na naslov**: Direkcija RS za vode, Hajdrihova ulica 28c, 1000 Ljubljana, in sicer **v roku 3 dni po objavi** na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3163, ga. Sonja Brumat, informacije o delovnem področju na telefonski številki 02 522 3758, g. Anton Kustec.

Opomba: V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.